গত বিশ্বকাপে কালো চুলের ছাঁট দিয়েই মাঠে নেমেছিলেন নেইমার। কিন্তু এক ম্যাচ পরেই কালো চুল সাদা করে ফেলেন তিনি। সেবারের বিশ্বকাপে তাঁর চুলের ছাঁট নিয়ে তেমন কথা না উঠলেও এবারের বিশ্বকাপের ছাঁট নিয়ে সামাজিক যোগাযোগমাধ্যমে বয়ে যাচ্ছে সমালোচনার ঝড়। ব্রাজিলিয়ান সাংবাদিক টিম ভিকেরি নেইমারের চুলের ছাঁট নিয়ে বলেছেন, ‘নেইমারের অনেক বড় বড় জিনিস দেখানোর ক্ষমতা আছে কিন্তু সে মাঠে একটু বেশিই নিজেকে দেখায়। এই বিশ্বকাপে ভালো করতে এটা কমানোর প্রয়োজন আছে।’